- ცივილიზებულ ქვეყანაში მიწის მიყიდვის ყველანაირი ვარიანტი უნდა არსებობდეს, მათ შორის - უცხოელებისთვის მიყიდვის უფლებაც. წარმოიდგინეთ, ვიღაცას ცოლი ფრანგი ჰყავს, თვითონ ქართველია. მოკვდა ეს ქართველი და მის ცოლს მემკვიდრეობით დარჩა მიწა. უნდა გადავწყვიტოთ, როგორ გამოიყენოს მან მემკვიდრეობა. ამასთან, მილიონზე მეტი ქართველი უცხოეთშია და მათგან უმრავლესობა უცხოეთის მოქალაქეა, მამა-პაპის ქონება უნდა წაართვა? უბედურება უცხოელისთვის მიწის მიყიდვა არ არის, პრობლემას ქმნის ის მექანიზმები, რომელთაც მიწის სამართავად რეგულაციების სახით გამოვიყენებთ.